《题故人所居》
唐代·佚名

与君昔离别，星岁为三周。今日觏颜色，苍然双鬓秋。

茅居枕河浒，耕凿傍山丘。往往登憩径，时时或饭牛。

一身尚栖屑，庶身安无忧？相见未言语，唏吁先泪流。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。